Държавен вестник, бр. 64, 2021 г., стр. 55

БРОЙ  64	
Д Ъ Р Ж А В Е Н  В Е С Т Н И К 	
СТР.  55  
лят докаже, че всяко друго решение освен 
комбиниране с друга ключова функция би 
довело до административни разходи, които 
предприятието не би могло да понесе. 
(3) Комбиниране на функцията по вътре­
шен одит с оперативни функции в застрахо­
вателя, съответно в презастрахователя, не 
се допуска. 
(4) Застрахователят, съответно презастра­
хователят, гарантира, че при извършване на 
одит и при оценяване и докладване на ре­
зултатите от одита функцията по вътрешен 
одит не е предмет на въздействие от страна 
на управителния орган, което може да на­
кърни нейната независимост, обективност и 
безпристрастност.
(5) Застрахователят, съответно презастра­
хователят, предприема адекватни мерки, за 
да намали риска от конфликт на интереси 
във връзка с осъществяването на функцията 
по вътрешен одит, като може да предвиди 
ротация на персонала, възлагане на ангажи­
мента на повече от един служител в звеното 
за вътрешен одит, преглед на дейността от 
друг служител в рамките на звеното за вът­
решен одит или други подходящи мерки в 
зависимост от ресурсите на предприятието. 
(6) Функцията по вътрешен одит и вътреш­
ните одитори осъществяват дейността си в 
съответствие със стандарти за професионална 
практика по вътрешен одит и етичен кодекс.
(7) Застрахователят, съответно презастра­
хователят, трябва да гарантира, че вътрешни­
те одитори няма да одитират дейности или 
функции, които са изпълнявали във времевия 
период, който е предмет на одита.
(8) Застрахователят, съответно презастра­
хователят, трябва да гарантира, че функцията 
по вътрешен одит планира и осъществява 
независимо дейността си в рамките на пред­
приятието и свободно докладва резултатите 
и оценките си. 
(9) Вътрешните одитори следва да прите­
жават:
1. професионални умения в областта на 
стандартите за професионална практика по 
вътрешен одит, процедурите и техниките за 
извършване на одит;
2. познания и опит в областта на счето­
водните стандарти;
3. познания за принципите на корпоративно 
управление, управление на риска и добрата 
застрахователна практика.
(10) От вътрешните одитори се изисква да:
1. прилагат стандартите за професионална 
практика по вътрешен одит;
2. се ръководят от установените с етичния 
кодекс правила; 
3. бъдат честни, обективни, усърдни и 
лоялни;
4. умеят да контактуват и работят с хора.
Политика за вътрешен одит
Чл. 47. (1) Застрахователят, съответно пре­
застрахователят, трябва да уреди в политиката 
за вътрешен одит най-малко следното:
1. условията и реда, при които от функци­
ята по вътрешен одит може да бъде поискано 
становище или съдействие или изпълнение на 
други специални задачи;
2. където е уместно, критериите за ротация 
на задачите на служителите, заети с извърш­
ването на вътрешния одит.
(2) Застрахователят, съответно презастра­
хователят, който е участващо предприятие, 
застрахователният холдинг или финансовият 
холдинг със смесена дейност, гарантира, че 
одитната политика на равнище група описва 
начина, по който функцията по вътрешен одит:
1. координира дейността по вътрешен одит 
в рамките на групата; 
2. осигурява съответствие с изискванията 
на вътрешния одит на равнище група.
(3) Функцията по вътрешен одит разработва 
политиката за вътрешен одит и я предоставя 
на компетентния орган на застрахователя, съ­
ответно на презастрахователя, за одобряване. 
План за извършване на одитните проверки
Чл. 48. (1) Застрахователят, съответно 
презастрахователят, гарантира, че планът за 
извършване на одитните проверки по чл. 96, 
ал. 1 от Кодекса за застраховането:
1. се основава на методичен анализ на 
риска, който взема предвид всички дейности 
и цялостната система на управление, както 
и очакваното развитие на дейностите и ино­
вациите;
2. покрива всички значими дейности, кои­
то трябва да бъдат прегледани в рамките на 
разумен период от време.
(2) Годишният план за извършване на 
одитните проверки, оценката на необходимите 
ресурси, както и допълнително възникнали 
съществени промени в тях се изготвят от ръ­
ководителя на функцията по вътрешен одит на 
застрахователя, съответно презастрахователя, 
и се предоставят на компетентния орган на за­
страхователя, съответно на презастрахователя, 
определен с политиката за вътрешния одит.
(3) Функцията по вътрешен одит изготвя 
план за всеки одитен ангажимент, който 
включва обхват, времетраене, цели, описание 
на дейностите, които са необходими за пос­
тигането им и разпределение на ресурсите 
за изпълнение на ангажимента. Съобразно 
констатациите по време на одитната дейност 
планът за вътрешния одит може да се изменя и 
допълва през периода на неговото изпълнение. 
Задачи на функцията по вътрешен одит
Чл. 49. (1) За всяка извършена одитна 
проверка се изготвя одитен доклад, в който 
се отразяват основните констатации на вът­